ועדת הכספים, כנסת 20, פרוטוקול מספר 914, 2018-01-10 10:12

משה גפני: אני פותח את ישיבת ועדת הכספים.

מכלוף מיקי זוהר: שלום וברכה אדוני, תודה רבה.

מכלוף מיקי זוהר: הדיון שביקשתי לקיים כאן

מכלוף מיקי זוהר: היום נובע ממספר אירועים שקרו לאחרונה בתעשייה האווירית שהתבצעו גם במסגרת הדירקטוריון האחרון שהתכנס שם וגם על ידי ההנהלה.

מכלוף מיקי זוהר: מן הסתם אתם יודעים את הנתונים, שמעתם על האירועים שהיו בתעשייה האווירית לאחרונה והאירועים האלה הביאו אותי להרבה מאוד סימני שאלה שהיום בוועדה אני מבקש להבהיר אותם וגם להביא לאיזושהי החלטה שתוכל להגן על זכויות העובדים כפי שתמיד נהגה הוועדה הזאת בעבר.

מכלוף מיקי זוהר: קודם כל אני רוצה להבהיר.

מכלוף מיקי זוהר: אדוני היושב ראש, התארגנות של עובדים כולל התפקדות למפלגות כאלו ואחרות, זה דבר שהוא מותר על פי החוק ואין אף אחד שאסר את זה על פי החוק.

מכלוף מיקי זוהר: אם לא היו רוצים שעובדים יתפקדו למפלגה, היו יכולים לאסור את זה בחוק אבל זה לא נאסר ולכן התפקדות למפלגה היא דבר לגיטימי וחוקי בצורה שאינה משתמעת לשתי פנים.

מכלוף מיקי זוהר: נטרול של ועדים מעשיית עבודתם, זה דבר מאוד מאוד בעייתי שאנחנו צריכים לברר שלא קורה בשום מקום.

מכלוף מיקי זוהר: שמענו על האירועים בתעשייה האווירית, שמענו שהיה את הסיפור עם הוועד, המשטרה והפרקליטות כבר סיימו את עבודתם.

מכלוף מיקי זוהר: הפרקליטות כבר אמרה שאין שם שום דבר אחרי חקירה של יותר מ-500 עובדים אבל דבר אחד מבחינתי לפחות נשאר בסימן שאלה בעניין הזה וזה איך הסיטואציה הזאת קרתה.

מכלוף מיקי זוהר: מי גרם לה לקרות.

מכלוף מיקי זוהר: הייתכן שזה נגרם על ידי הדירקטוריון או חלילה על ידי ההנהלה שהיה להם חשוב לנטרל את הוועד בסיטואציה מסוימת?

מכלוף מיקי זוהר: כרגע הדברים שאנחנו עדים להם שקורים בתעשייה האווירית מדליקים את הנורה האדומה והופכים אותה אפילו לעוד יותר אדומה.

מכלוף מיקי זוהר: מדוע.

מכלוף מיקי זוהר: כי אנחנו מגלים שבתעשייה האווירית מתחיל רה-ארגון, שינוי משמעותי, כולל איחוד חטיבות.

מכלוף מיקי זוהר: יש כאלו שאומרים שמפעל רמתא בבאר שבע כבר מתחיל להיות קצת בסכנה.

מכלוף מיקי זוהר: אין אופק, אין איזושהי תכנית אסטרטגית, אין איזשהו שיווק כפי שאנחנו מצפים שיהיה, ההנהלה כל הזמן משמינה ותופחת וזה בזמן שהעובדים חתמו על תכנית הבראה ב-2016, 800 מהם הלכו הביתה, נפגע השכר של עובדים ועכשיו אנחנו שומעים שאיחוד החטיבות והתהליך שקורה בדירקטוריון יביא כפי הנראה, בהערכה זהירה, לפיטורים של עוד מאות רבות של עובדים.

מכלוף מיקי זוהר: השאלה היא האם הרחקתם של חברי הוועד והפעילות שעושה הדירקטוריון לא צריכה להדליק אצל כולנו נורה אדומה בטרם קורה איזשהו אירוע בעייתי שיביא לפיטורים של מאות עובדים.

מכלוף מיקי זוהר: לכן גם ביקשתי את הדיון הזה.

מכלוף מיקי זוהר: אגב, לאחר שהייתה איזושהי תקופה שהוועד לא היה בעבודה, שלושה חודשים אחר כך עיכבו את חזרתו לעבודה.

מכלוף מיקי זוהר: מה קרה בשלושת החודשים האלה?

מכלוף מיקי זוהר: פוטרו עובדים, לא שולם בונוס כפי שהיה צריך להיות משולם ואני שואל את עצמי מה זאת אומרת?

מכלוף מיקי זוהר: יש מישהו שמנצל איזושהי סיטואציה ויכול להיות שהוא אפילו יזם אותה?

מכלוף מיקי זוהר: לכן אני מבקש בעניין הזה הבהרות.

מכלוף מיקי זוהר: דבר נוסף.

מכלוף מיקי זוהר: השינויים שמבקש הדירקטוריון הם שינויים מדאיגים.

מכלוף מיקי זוהר: הועברה לבורסה הודעה על ידי התעשייה האווירית ובהודעה שהועברה לבורסה נרשם שיודיעו לוועד מה המבנה הארגוני החדש אומר, מה הפעולות שהוועד צריך לעשות ולא נאמרה שם שום מילה על סיכום עם הוועד ועל הסכמות אתו.

מכלוף מיקי זוהר: בעצם אומרים לוועד ראה וקדש.

מכלוף מיקי זוהר: אנחנו נחליט על איקס, אתם תבצעו איקס.

מכלוף מיקי זוהר: לא יהיה שיח, לא יהיה משא ומתן ולא יהיה שום שיתוף פעולה עם הוועד בכל מה שקשור לפיטורי עובדים.

מכלוף מיקי זוהר: גם על העניין הזה אנחנו רוצים הבהרה.

מכלוף מיקי זוהר: חברי הוועדה הוכיחו את עצמם בשנים האחרונות בשמירה על זכויות עובדים.

משה גפני: איזו ועדה?

מכלוף מיקי זוהר: הוועדה הזאת, ועדת הכספים בראשותך.

מכלוף מיקי זוהר: אתה הובלת את זה ואנחנו כולנו הלכנו שבי אחריך.

מכלוף מיקי זוהר: משפט אחרון שחשוב לי לומר אותו.

מכלוף מיקי זוהר: מדובר במפעל שהוא נכס אסטרטגי למדינת ישראל.

משה גפני: נכון.

מכלוף מיקי זוהר: אנחנו שומעים שבימים אלו יש את ההחלטות שמקבל צבא הגנה לישראל להיכן הוא מעביר את הפעילות שלו, את העבודה שלו, ואנחנו שומעים שכל העבודות וכל הפרויקטים הולכים למפעל אחד, למפעל אלביט וזה בזמן שהתעשייה האווירית כמהה לעבודה.

מכלוף מיקי זוהר: אחר כך עושים רה ארגון שמביא לפיטורי מאות עובדים.

מכלוף מיקי זוהר: ומה אנחנו מגלים אחר כך?

מכלוף מיקי זוהר: שבמפעל אלביט אחר כך תמיד מועסקים כל אלופי צה"ל.

מכלוף מיקי זוהר: עם כל הכבוד לצבא הגנה לישראל ולמפעל אלביט, יש כאן גם תעשייה אווירית שיכולה לתת מענה לא פחות טוב מאלביט ואפילו יותר טוב וזה נכס אסטרטגי למדינת ישראל גם בעוצמה הביטחונית שלה ובעוצמת הטכנולוגיה שלה ובידע שלה ובחוסן שלה.

מכלוף מיקי זוהר: לכן אני מקווה שהדברים האלה שנאמרו באמת יובאו לידי ביטוי בסיכום הדיון.

מכלוף מיקי זוהר: תודה.

משה גפני: תודה רבה.

משה גפני: אני מודה לך.

משה גפני: חברת הכנסת מיכל בירן, הצעה לסדר שהעלית במליאת הכנסת על שינוי ארגוני בתעשייה האווירית.

מיכל בירן: אני אהיה זריזה.

מיכל בירן: אני רוצה להתייחס לדברים מזווית אחרת.

מיכל בירן: אני שמחה על יוזמתו של חבר הכנסת מיקי זוהר גם להירתם לעניין.

מיכל בירן: אנחנו נתקלים במצבים כמו טבע כאשר אנחנו נכנסים לעניין כאשר במידה רבה ידינו כבר קשורות, כאשר כבר לא ביקשו מהם לשמור על מקומות עבודה כי נתנו להם הטבות מס, כאשר כבר הביאו מנכ"ל שאומר שמפטרים 1,700 עובדים ואז אתה רק מתחנן בכל זאת על השאלה תוך כמה זמן יפטרו אותם.

מיכל בירן: אני חושבת שהמקרה של התעשייה האווירית הוא דווקא דוגמה נהדרת לזה שאפשר להקדים תרופה למכה.

מיכל בירן: אגב, בתשובה להצעה שלי לסדר סגן השר יצחק כהן אמר שבכלל אין מכה, אבל אנחנו יודעים מה המציאות.

מיכל בירן: שמונים אחוזים מהייצור של התעייה האווירית הולך לחוץ לארץ, מדינות רבות מתנות את הייצור של חלק מהדברים בחוץ לארץ כחלק מהזכייה במכרז, כמו שצריכה לעשות מדינה שמגנה על עצמה.

עודד פורר: שמונים אחוזים מהייצור מיוצא.

עודד פורר: לזאת הכוונה.

מיכל בירן: כן.

מיכל בירן: שמונים אחוזים מהייצור מיוצא.

מיכל בירן: מה אמרתי?

עודד פורר: שהייצור מבוצע בחוץ לארץ.

מיכל בירן: לא.

מיכל בירן: חברים, אני לא צריכה עזרה בפרשנות.

משה גפני: מיכל, את אמרת נכון אבל היה משתמע ממך מה שאמר עודד.

משה גפני: המציאות היא מה שאת טוענת שזאת הטענה שאת מעלה כאן.

מיכל בירן: אני אומרת שני דברים שונים.

מיכל בירן: התעשייה האווירית, מתוך מה שהיא מייצרת כאן, שמונים אחוזים הולכים לייצוא אבל במכרזים שהיא סוגרת עם מדינות זרות, חלק מההסכמים הוא שאם אתם רוצים את המכרז הזה על כך וכך, חלק ממה שהמכרז הזה שאנחנו נתנו לכם, יקרה בהודו, יקרה היכן שאנחנו נתנו לכם את הכסף.

מיכל בירן: במקום לחכות לדרמה הגדולה, במקום לחכות שנקבל כאן הודעה או נקרא בעיתון שפשוט מפטרים עובדים, אני חושבת שצריך באמת להקדים כאן תרופה למכה.

מיכל בירן: יש הצעת חוק שלך שתאפשר לתעשייה האווירית גם להיכנס לחוק לעידוד השקעות הון.

מיכל בירן: כשמסתכלים על המטרות של החוק לעידוד השקעות הון, על שמירת מקומות ברי קיימא, על עידוד היצוא ועל כל המטרות של החוק לעידוד השקעות הון, בעצם תעשייה אווירית עומדת בהם.

מיכל בירן: היא לא נהנית מזה.

מיכל בירן: היא חברה ממשלתית אבל חברות ממשלתיות אחרות הן מונופול כך שבסופו של דבר זאת כמעט החברה היחידה שאיכשהו לא נכנסת בדבר הזה.

מיכל בירן: אני מבקשת שכוועדת כספים, עם הצעת החוק שהובלת, נקדם את זה ונפתור את המצב.

משה גפני: תודה רבה.

משה גפני: יואב קיש.

יואב קיש: גם אני לא אאריך אלא אני רוצה לומר בכמה מלים את הדבר הפשוט.

יואב קיש: ראשית, כולנו מכירים ויודעים את הפרשה שהייתה והחקירה המשטרתית של נושא המפקד לליכוד בקרב עובדי התעשייה האווירית.

יואב קיש: אני רוצה להגיד בצורה הכי ברורה שראשית - - -

מיכל בירן: תענוג שאני לא חשודה.

מיכל בירן: הם לא פקדו עבורנו.

יואב קיש: את לא חשודה.

מכלוף מיקי זוהר: יש הרבה גם ממפלגת העבודה שהם פקודים ויש את מרצ ואת הבית היהודי.

יואב קיש: לא משנה.

יואב קיש: משום מה את זה לא בדקו.

יואב קיש: רק את הליכוד.

יואב קיש: אני רוצה להגיד שהיה מהלך של התעללות בעובדים גם מצד ההנהלה בעניין הזה וגם מצד המשטרה.

יואב קיש: עברו סבל ובסוף בלי כלום.

יואב קיש: אני אומר למה זה קשור.

יואב קיש: יש שם הרבה חברים שלי ואני לא מסתיר את זה.

יואב קיש: לא יכול להיות שבגלל שהם עכשיו עברו את מסכת העינויים הזו, ההנהלה עכשיו מנצלת את זה ומשתמשת בזה כאילו הם שק אגרוף שלה.

יואב קיש: לא נאפשר את זה.

יואב קיש: הם יתייחסו לעובדים בכבוד כמו בכל חברה ממשלתית אחרת.

יואב קיש: כשרוצים ללכת לאיזשהו הליך – אני לא רוצה לקרוא לזה התייעלות או שינוי או רה ארגון, זה לא משנה – שכולל פיטורי עובדים, זה נעשה עם הוועד, בדיון עם הוועד, בהבנות עם הוועד ולא נאפשר ניצול המצב בשביל לרמוס אותם.

יואב קיש: זה לא יהיה במשמרת שלנו.

יואב קיש: נושא שני.

יואב קיש: אני במקרה גם יושב ראש ועדת המשנה לחלל בכנסת.

יואב קיש: יש משבר כבד מאוד בלווייני התקשורת שמי שמוביל את תעשיית לווייני התקשורת במדינת ישראל זאת התעשייה האווירית.

יואב קיש: אנחנו לא יכולים לוותר על הנכס האסטרטגי הזה.

יואב קיש: גם לגבי תעשיית החלל, יש כאן משמעות של השקעה ממשלתית ולא יכול להיות שאנחנו בממשלה, לא בתקציב 2018 שתוקן ולא בתקציב 2019 לא ניתן לזה תשומת לב כי המשמעות היא אובדן תעשיית לווייני התקשורת במדינת ישראל, שזה כולל עובדים עם יכולות שמפתחים אחר כך את כל התעשייה.

יואב קיש: זה באמת תחום אסטרטגי ביטחוני למדינת ישראל שתעשייה אווירית היא המובילה היחידה שלו בארץ.

יואב קיש: לכן המסר העיקרי שלי כאן

יואב קיש: – ואני רואה חלק מההנהלה – ואני מבין שגם בנושא ההנהלה יש זעזועים, אני אומר לכם לכל מי שמעורב במהלך הזה, לא ניתן לכם להתייחס לבד, עובדי תעשייה אווירית כ-נון אישיו.

יואב קיש: קחו אותו, שתפו אותו, תעבדו אתו ביחד לטובת החברה.

יואב קיש: תודה רבה.

משה גפני: תודה רבה.

משה גפני: עודד פורר.

עודד פורר: תודה אדוני.

עודד פורר: ראשית, אני חושב שאין כאן חולק על כך שהתעשייה האווירית היא פאר היצירה של התעשייה הישראלית.

עודד פורר: זה משהו שאנחנו כולנו נהנים להתגאות בו וזה נעשה בעמל רב של שנים ארוכות גם על ידי העובדים וגם על ידי ההנהלה וגם על ידי הממשלה, הממשלות הקודמות.

עודד פורר: זה משהו שהוקם על ידי המדינה.

עודד פורר: יחד עם זאת, בסוף היום ובשוק המשתנה הזה - וכאן אני מצטרף דווקא לדבריה של חברת הכנסת מיכל בירן - אי אפשר לבוא לכאן היום ולהגיד ההנהלה.

עודד פורר: אני לא מבין אם יש כאן משהו עם ועד העובדים, וזה לא מעניין.

עודד פורר: בסוף החברה הזו, כדי להתקיים, והעובדים האלה, כדי שיוכלו להרוויח טוב ולהתפרנס טוב, היא צריכה להיות חברה כלכלית.

עודד פורר: היא צריכה להיות חבה שמרוויחה כסף ולא מפסידה כסף.

עודד פורר: לשם כך צריך לעשות כל מיני צעדים, חלק על ידי החברה אבל חלק גם על ידי הממשלה.

עודד פורר: אי אפשר לבוא לחברה שהיא חלק נכבד מהייצוא הישראלי ולומר לה, אתם, אף על פי שכל מה שכתוב בחוק עידוד השקעות הון מתאים לכם, את זה אנחנו לא מחילים עליכם ועכשיו תתמודדו לבד בשוק תחרותי.

עודד פורר: ומתמודדים בשוק תחרותי לא רק בישראל.

עודד פורר: יש חברות פרטיות ישראליות שמתחרות בהם, שכן נהנות מהחוק הזה בחלק מהמקרים אבל הן מתחרות בעולם.

עודד פורר: אני כן אומר לך מיכל שאני לא מצפה שעכשיו התעשייה האווירית תוותר על מכרז גדול בחוץ לארץ בגלל שיש שם תנאים כאלה ואחרים.

מיכל בירן: גם אני לא.

עודד פורר: אבל אני גם צריך לדאוג איך מעצימים את ההשקעות בארץ ולשם כך בדיוק נולד חוק עידוד השקעות הון שיכול לתת את הטיפול.

מיכל בירן: כאן על אחת כמה וכמה.

עודד פורר: אני לא רואה כאן נציג של האוצר שידע לתת לנו תשובה לגבי חוק עידוד השקעות הון.

משה גפני: אין נציג של האוצר?

משה גפני: צריך להיות.

עודד פורר: הוא שקט.

משה גפני: כן.

משה גפני: הם תמיד שקטים.

עודד פורר: אני רוצה לקבל תשובות.

עודד פורר: אני מבין שיש איזשהו רה-ארגון, יש כוונה לאחד חטיבות אזרחיות ואני רוצה לדעת האם הן הפסדיות או רווחיות.

עודד פורר: אם הן הפסדיות, מי מממן את ההפסדים האלה?

משה גפני: תודה רבה.

משה גפני: יוסי וייס, מנכ"ל התעשייה האווירית.

משה גפני: אני רוצה לומר לך שאני לא גיבשתי עמדה בעניין הזה.

משה גפני: דיברנו בטלפון.

משה גפני: זה הולך להיות אחת משתיים: או שאנחנו בישיבה הזאת נצא מרוצים ונגיד לא כצעקתה והמצב מצוין והתעשייה האווירית היא פאר היצירה של התעסוקה ושל המכרזים שיוצאים וכולי, או שאנחנו נתחיל להיות מודאגים.

משה גפני: אם נתחיל להיות מודאגים, יתחילו להיות עוד ישיבות ונצטרך לעקוב אחרי מה שקורה.

משה גפני: זכותך לשמור על זכות השתיקה – סתם, אני צוחק – ואני מבקש שתאמר לנו את הדברים הנכונים כמות שהם.

משה גפני: שני משפטים על התעשייה האווירית, בכמה עובדים מדובר והאם אכן הדברים שנאמרו כאן ושאנחנו שומעים גם בחוץ נכונים והאם זה נכון שיש משבר, שמתקרב משבר שצריך למנוע אותו.

<יוסי וייס: בוקר טוב לכולם.

<יוסי וייס: לכבוד הוא לי להופיע בפני הוועדה.

<יוסי וייס: כמה מלים על התעשייה האווירית.

<יוסי וייס: אנחנו חברה שמוכרת כ-14 מיליארד שקלים לשנה מתוכם 11 מיליארד יצוא, שמונים אחוזים מהפעילות שלנו היא פעילות יצוא.

<יוסי וייס: מדינת ישראל לא מסוגלת להחזיק את התעשייה האווירית מתקציבה ולכן אנחנו כל הזמן פועלים יותר ויותר בשווקי יצוא מעבר לפעילות המקומית.

<יוסי וייס: הצלחנו בשנים האחרונות להביא את התעשייה האווירית למעמד של חברת ההיי-טק הגדולה במדינת ישראל, מעל ל-6,000 עובדים מועסקים בחברה, ועוד עם כוח אדם הנדסי נוסף של הנדסאים וטכנאים, אנחנו חברת ההיי-טק הגדולה במדינה.

<יוסי וייס: לא רק זאת.

<יוסי וייס: עם כל רעשי הרקע שחלקם הוזכרו כאן, השנה בכל המדדים שבודקים רצון לעבוד במפעלים במדינת ישראל, הצלחנו לטפס במעלה ולהיצמד ל-גוגל, ל-פייסבוק וכולי.

<יוסי וייס: כך שמתחרינו בארץ הידרדרו במעלה הרשימה אבל בסוף הקהל במדינת ישראל והצעירים במדינת ישראל יודעים לברור את המוץ מהתבן ולדעת להעמיד את עצמם כמועמדים ומיטב הנוער מגיע לתעשייה האווירית.

<יוסי וייס: אני רוצה שיובן לכולם שתעשייה האווירית רווחית ב-24 הנשים האחרונות.

<יוסי וייס: לא ביקשנו דבר מהמדינה, לא קיבלנו דבר מהמדינה, הכול נעשה באמצעים שאנחנו יוצרים לעצמנו, ממו"פ עצמי שאנחנו משקיעים מכספנו, מהרווחים שאנחנו יודעים לזכות בארץ ובחוץ לארץ.

<יוסי וייס: חברה שעומדת עסקית על רגליה בצורה חד משמעית.

<יוסי וייס: אני רוצה שתבינו, בימים אלו הגענו לשיא של כל הזמנים בצבר ההזמנות של החברה.

<יוסי וייס: צבר הזמנות זאת כמות ההזמנות שאתה צריך לספק והיום אנחנו מעל 11 מיליארד דולר שזה בערך ארבעים מיליארד שקלים שזה אומר מעל לשלוש שנות פעילות בלי להביא אפילו תוספת של דולר אחד הזמנה.

<יוסי וייס: כלומר, התעשייה האווירית היא לא במשבר אבל.

<יוסי וייס: כשאני אומר אבל, העולם השתנה.

<יוסי וייס: רוב התחרויות בעולם, ובטח מול לקוחות גדולים, במוצאי שבת ראש הממשלה מר נתניהו יוצא להודו, במקרה אני גם מלווה אותו, הודו היא לקוחה גדולה של התעשייה האווירית.

<יוסי וייס: הודו, עם כניסתו של מר מודי החליטה על מדיניות מק אין אינדיה.

<יוסי וייס: אתה רוצה עסקה בהודו, ואני מאוד רוצה עסקה בהודו, וכל עובדי התעשייה האווירית מאוד רוצים, אתה צריך לעשות נתחים הולכים וגדלים בהודו שהתחילו בשלושים אחוזים והיום מגיעים לארבעים אחוזים ויותר בהודו.

<יוסי וייס: אנחנו כבר באפיון ההודי הזה עוד לפני מודי שנים רבות ואני אתן לך דוגמה.

<יוסי וייס: משנת 2012, מאז אני בקדנציה, התעשייה האווירית פועלת בהודו בהיקף נרחב ומוציאה עבודה להודו בצורה שוטפת, בשום שכל, בלי להעביר דברים יותר עדינים ופחות עדינים ובסופו של דבר אין שום דבר היום שהשתנה בתעשייה האווירית.

<יוסי וייס: אל מול הכותרת בעיתון שהיא הביאה את כל הדיון הזה, אין בתעשייה האווירית שום תכנית לצמצום פעילותה בישראל.

<יוסי וייס: נקודה.

<יוסי וייס: היום במסגרת מחויבויות האופסט, התעשייה האווירית, על סמך החוזים הקיימים שלה – הקיימים, בלי שיווק נוסף - מחויבת ב-1.6 ביליון או מיליארד דולר אופסט בהודו.

<יוסי וייס: שוב אני אומר, אתה יכול להחליט לא להתחרות אבל אם התחרית, יש לך מחויבות והמחויבות הזאת, כמו שנאמר קודם, היא נעשית בתכנון מאוד דקדקני ומפורט והיא פוגעת הייתי אומר די בשוליים בתעסוקה במדינת ישראל.

<יוסי וייס: זה לא קורה רק בהודו.

<יוסי וייס: שמעתם את כבוד הנשיא טראמפ, מד אין אמריקה.

<יוסי וייס: מי שקרא רק לאחרונה בעיתון בשבוע שעבר, הממשל הולך לצמצם דרמטית את מגבלות הייצוא על חברות אמריקאיות.

<יוסי וייס: יש את מדיניות ה-אייטא שזה אינטרנשיונל טרפיק, משהו שמונע יצוא.

<יוסי וייס: הולכים לדלל אותו משמעותית.

<יוסי וייס: האמריקאים הולכים להיות הרבה הרבה יותר פעילים בצורה הרבה יותר אגרסיבית בשווקי הייצוא.

<יוסי וייס: אם בעבר פעלנו בכמה שווקים והצלחנו להביא עסקאות כספק יחיד, העולם הזה הולך ונעלם.

<יוסי וייס: כלומר, התחרות היא הרבה הרבה יותר גדולה.

<יוסי וייס: אם אתה רוצה לעשות עבודות, אתה צריך להשאיר עבודות בשווקי היעד.

<יוסי וייס: כשאתה משאיר עבודות, אתה מעביר נתחים.

משה גפני: כמה עובדים יש בתעשייה האווירית?

<יוסי וייס: שאלה טובה.

<יוסי וייס: בתעשייה האווירית יש היום כ-15 אלף עובדים ישירים.

<יוסי וייס: אנחנו עשינו חשבון שהתעשייה האווירית עם קבלני המשנה היום אחראית על פרנסתם של 250 אלף אנשים במדינת ישראל, עם קבלני המשנה, החל מקריית שמונה וכלה בנתיבות, באופקים, בבאר שבע ובאילת.

<יוסי וייס: מספר גדול, אני חושב שהכי גדול היום במדינת ישראל.

משה גפני: 15 אלף עובדים ישירים.

<יוסי וייס: ישירים ויש את קבלני המשנה.

משה גפני: יש תכנית לצמצם במספר העובדים או להתייעל כך שכתוצאה מכך עובדים יפוטרו בשנים הקרובות?

<יוסי וייס: לא.

<יוסי וייס: יש תכנית שמול מחויבויות החברה לספק את ההזמנות שיש לה, נסתכל כל הזמן כמה כוח אדם צריך ובהתאם לזה אנחנו בוחנים את דרכנו או לא קולטים עובדים חדשים.

<יוסי וייס: צריך להבין שהתעשייה האווירית מגיעה לפרק זמן של כ-40-45 שנים מיום היווסדה והמון עובדים יוצאים לפרישה כל שנה, כ-500 פלוס עובדים, ואז אתה מתכנן את כוח האדם בקליטה בהתאם אבל אין שום תכנית על השולחן כרגע לצמצם את מספר העובדים.

<יוסי וייס: אין שום תכנית, בצורה חד משמעית.

משה גפני: למה הייתה הידיעה בעיתון?

משה גפני: לא ראיתי את הידיעה בעיתון אבל אמרת לי בטלפון.

<יוסי וייס: הידיעה בעיתון, מי שקורא את הכתבה מתחת לידיעה רואה שאין שום קשר בין הכותרת לבין התוכן.

משה גפני: אני אפילו לא יודע באיזה עיתון זה היה.

<יוסי וייס: זה היה בדה מרקר.

<יוסי וייס: אני מכבד את כל העיתונאים.

משה גפני: למה?

<יוסי וייס: את זה צריך לשאול את העיתון למה הוא שם כתבה כזאת.

<יוסי וייס: אבל אני לא רוצה להגיע לזה.

<יוסי וייס: מה שאני כן חייב לומר זה את העובדה שאנחנו מתחרים בכל הכוח בענקי העולם, בבואינג, בלוקהיד מרטין, בארץ באלביט, ברפא"ל, והתחרות היא בריאה.

<יוסי וייס: אני לא מצר על התחרות.

<יוסי וייס: אבל כושר התחרות שלנו נפגע בצורה אנושה.

<יוסי וייס: אפילו אנושה מאוד.

<יוסי וייס: שער הדולר מכה בנו קשות.

<יוסי וייס: בתקציב השנה אל מול שנה שעברה, שבעה אחוזים, הסכמי השכר שנחתמים בין האוצר להסתדרות בלי לשאול את התעשיות מה זה אומר, מכים בנו קשות.

<יוסי וייס: אני רק מברך על ארגון העובדים כי בהסכם שכרגע אנחנו מריצים ביחד ואנחנו נמצאים בסופו, הארגון השכיל להבין שאם אנחנו נאמץ את ההסכמים בשוק כפי שהם, אנחנו פשוט מובילים את החברה לתהומות.

<יוסי וייס: בסופו של דבר יוקר המחיה בארץ, האגרסיביות של המתחרים, שינוי המדיניות, שער הדולר, שוחקים קשות את כושר התחרות של התעשייה האווירית ולכן הרווחיות שלנו בסופו של יום היא רווחיות שלא עומדת בבנצ'מרק העולמי.

<יוסי וייס: כאן אני רוצה להבחין, שתבינו מה זאת התעשייה האווירית.

<יוסי וייס: התעשייה האווירית עומדת על שתי רגליים, יש רגל צבאית שהיא רווחית, היא עומדת בבנצ'מרק העולמי והמקומי, ויש את הרגל האזרחית, אותה רגל שעל בסיסה שווימר ב-1953, ב-7 לאוגוסט 1953, פניה לבן גוריון ואמר לו: בוא נקים תעשייה אווירית.

<יוסי וייס: זאת רגל אזרחית שגדלה וגדלה וגדלה והיום היא מפתחת ומייצרת מטוסי מנהלים, מסבה מטוסי נוסעים למטוסי מטען, מפתחת מטוסי תדלוק למערכת הביטחון וארגונים אחרים, ומייצרת חלקי מטוסים לכל F-15, לכל F-16 וכולי וכולי וכולי.

<יוסי וייס: באמת תפארת מדינת ישראל.

<יוסי וייס: אין לי שום אנדר סטייטמנט מול המילה הזאת.

משה גפני: אתם ביקשתם שאני אקדם את החוק.

<יוסי וייס: יפה.

<יוסי וייס: רגע.

<יוסי וייס: אני רוצה לומר - - -

משה גפני: אין לנו הרבה זמן ולכן אני אבקש להצטמצם.

<יוסי וייס: אני רק רוצה לומר שיש לנו רגל אזרחית בעייתית והיא בעייתית לאורך הרבה זמן ובעשר השנים האחרונות – וחבר הכנסת פורר אמר את זה בצורה מאוד פשוטה – אנחנו בסוף, כשמתפזר כל האבק וכולם מוציאים את הקיטורים ברמה שהם רוצים, אנחנו חברה עסקית לכל דבר ועניין.

<יוסי וייס: אנחנו בבורסה בתל אביב מדווחים כל רבעון כמו חברה פרטית ומודדים אותנו אל מול הרווחיות שלנו.

<יוסי וייס: הרווחיות היום של התעשייה האווירית אינה עומדת בקנה מידה עולמי ולכן אנחנו מפעם לפעם בוחנים צעדים כאלו ואחרים.

<יוסי וייס: אני חוזר ואומר.

<יוסי וייס: ראשית, אין כרגע שום תכנית לצמצום עובדים, גם למול שינוי המבנה הארגוני שהוא מתחייב על דעת כולם ואני הוצאתי הודעה ואמרתי בצורה חד משמעית, ואני מצטט, שהאירוע הזה יבוצע בתיאום מלא ועבודה משותפת עם ארגון העובדים שכמו בעבר גם הפעם יהיה שותף.

משה גפני: לא שמעתי את המשפט הזה.

<יוסי וייס: המשפט שהוצאתי לעובדים לאחר ההחלטה, נאמר בצורה חד משמעית: השינוי יבוצע בתיאום מלא ובעבודה משותפת - - -

מכלוף מיקי זוהר: אבל לבורסה לא כתבת את זה.

<יוסי וייס: אני לא מתייחס לבורסה.

מכלוף מיקי זוהר: לבורסה כתבת משהו אחר.

<יוסי וייס: לבורסה לא אמרנו שום דבר שונה מהותית.

משה גפני: כל שינוי שייעשה, מה שהודעת, יהיה בתיאום מלא עם העובדים.

<יוסי וייס: כל שינוי בעבר וכל שינוי בעתיד והשינוי הזה ספציפית, יבוצע בתיאום מלא ועבודה משותפת עם ארגון העובדים שכמו בעבר גם הפעם יהיה שותף מלא לדרכה העסקית של החברה מתוך מחויבות מלאה לטובתה ולטובת עובדיה.

<יוסי וייס: לכן, כל הפרשנויות מימין ומשמאל ומילה פה ומילה שם, הן לא רלוונטיות.

<יוסי וייס: הנהלת התעשייה האווירית לדורותיה, גם ההנהלה הזאת, עובדת בתיאום מלא עם ארגון העובדים.

<יוסי וייס: אין תכנית ספציפית לפיטורי עובדים ואם וכאשר נגיע לאיזשהו אירוע שנצטרך להעלות בדיונים, אין שום דבר שיבוצע ללא תיאום עם העובדים.

מיקי לוי: מה הרווח הנקי ב-2015 ו-2016?

מיקי לוי: אני מניח שלגבי 2017 עדיין אין לכם דוחות כספיים.

<יוסי וייס: ב-2017 אנחנו לא יכולים לדווח כי אנחנו חברה מדווחת.

<יוסי וייס: אני יכול להגיד שהוא לא - - -

מיקי לוי: אמרתי שתעזוב את 2017.

<יוסי וייס: צודק.

<יוסי וייס: ב-2016 הוא לא רלוונטי כי עוד פעם, אירוע הזוי.

<יוסי וייס: החלטנו על תכנית הבראה בתיאום עם ארגון העובדים, תכנית ההבראה עלתה 700 מיליון שקלים להוציא את העובדים.

<יוסי וייס: 700 מיליון שקלים.

<יוסי וייס: התעשייה האווירית פנתה למדינה, קיבלה תשובה שלילית.

<יוסי וייס: אם אני משווה את עצמי לתעשיות ישראליות אחרות, כאשר רפא"ל עברה מחברת סמך לחברה ממשלתית, המדינה השקיעה שמונה מיליארד שקלים.

<יוסי וייס: מה קורה היום עם התעשייה הצבאית, כל מספר שתגידו אתם יודעים יותר טוב ממני.

משה גפני: לא.

משה גפני: אנחנו לא נגיד כל מספר.

משה גפני: את תע"ש אנחנו מלווים ואנחנו מכירים.

<יוסי וייס: בסדר.

<יוסי וייס: לא תגידו.

משה גפני: שלא נגיע למצב הזה אתכם.

<יוסי וייס: לא נגיע.

<יוסי וייס: על אחריותי לא נגיע.

<יוסי וייס: ביקשנו סכומים כהשתתפות וקיבלנו תשובה שלילית.

<יוסי וייס: מימנו את כולם ולכן המספר היה שלילי.

<יוסי וייס: ב-2015 נדמה לי היינו ברווח – יתקן אותי אייל – של אחד או אחד וחצי רווח נקי ברמת חברה.

<יוסי וייס: לא קביל, לא עומד בבנצ'מרק העולמי.

<קריאה: כשבעים מיליון דולר.

מכלוף מיקי זוהר: זה כלום.

מכלוף מיקי זוהר: אבל הם נותנים פרנסה ל-250 אלף אנשים.

<המיקי לוי: חטיבה האזרחית מפסידה כבר עשר שנים.

מכלוף מיקי זוהר: אבל היא נותנת פרנסה.

מכלוף מיקי זוהר: 250 אלף אנשים מתפרנסים מהמקום הזה.

משה גפני: תודה רבה.

משה גפני: את חברי כנסת רציניים ואתם רוצים שהעניין הזה יהיה במעקב נורמלי.

משה גפני: נשמע את ועד העובדים.

משה גפני: בבקשה, אהוד נוף.

<אהוד נוף: שלום כבוד היושב ראש וחברי הכנסת.

<אהוד נוף: אני אציג את עצמי.

<אהוד נוף: אני מזכיר ארגון העובדים.

<אהוד נוף: בהשכלתי אני מהנדס, בוגר הטכניון.

משה גפני: לא רלוונטי.

<אהוד נוף: חשוב שידעו כי ארגון העובדים אצלנו הוא ארגון עובדים אחראי וטוב.

<אהוד נוף: אני מהנדס, בעבר טייס, אני גם בהתנדבות יושב ראש הסתדרות המהנדסים ויושב ראש לשכת המהנדסים, האדריכלים והאקדמאים במקצועות הטכנולוגיים בישראל.

<אהוד נוף: ארגון העובדים כמו שאני רואה אותו, הוא ארגון דוחף ולא ארגון הורס.

<אהוד נוף: ארגון העובדים דוחף קדימה.

<אהוד נוף: מנסה לדחוף קדימה את התעשייה האווירית, מנסה לדחוף קדימה את ההנהלה.

<אהוד נוף: אנחנו רוצים להיות חברת היי-טק הכי טובה והכי גדולה ולהמשיך לגדול ולצמוח.

<אהוד נוף: התעשייה האווירית היא חברה ציונית ישראלית.

<אהוד נוף: אין שם הודים, אין שם סינים, יש ישראלים שעושים את העבודה ואנחנו גאים על כך.

<אהוד נוף: ציונות נטו.

<אהוד נוף: במשך 24 שנים לא היינו עם שביתה ולו יום אחד והיינו רווחיים.

<אהוד נוף: תעשייה אווירית רווחית.

<אהוד נוף: כאמור, 250 אלף אנשים חיים מהתעשייה האווירית.

<אהוד נוף: 10,000 מהנדסים, טכנאים ואקדמאים עובדים בתעשייה האווירית.

<אהוד נוף: מיטב המוחות במדינה נמצאים אצלנו.

<אהוד נוף: אנחנו יכולים לעשות ויודעים לעשות כל דבר לביטחון המדינה.

<אהוד נוף: חמישים מיליון דולר ליום התקשרויות.

<אהוד נוף: כל אלה דולרים שנכנסים למדינה.

<אהוד נוף: שמונים אחוזים אלה דולרים שנכנסים למדינה.

<אהוד נוף: אני רוצה לומר דבר נוסף.

<אהוד נוף: 500 מיליון שקלים בשנה תורמת התעשייה האווירית לדבר שהוא תשתיות לאומיות.

<אהוד נוף: תשתיות לאומיות, אלה דברים שהשתיקה יפה להם ואנחנו עושים את זה ולא יכולים להגיד שיש לנו ולא יכולים למכור את זה ואנחנו מסבסדים את המדינה ב-500 מיליון שקלים בשנה בממוצע בעשר השנים האחרונות.

<אהוד נוף: קרוב למיליארד שקלים בשנה הם מיסים של העובדים שמשלמים.

<אהוד נוף: התעשייה האווירית תורמת למדינת ישראל בצורה בלתי רגילה.

<אהוד נוף: גאווה שלנו.

<אהוד נוף: אנחנו גאים.

<אהוד נוף: אנחנו ציונים אנחנו אוהבים את המדינה ואוהבים את החברה והחברה אוהבת את המדינה.

<אהוד נוף: לכן אנחנו עושים את הדברים האלה.

<אהוד נוף: אנחנו לא מבקשים נדבות מאף אחד.

<אהוד נוף: אנחנו יודעים לעבוד ויודעים להיות הכי טובים אבל אנחנו לא רוצים להיות בתחתית סולם המזון ולכן גם החוק לעידוד השקעות הון, זאת בדיחה שאנחנו לא מקבלים אותו.

<אהוד נוף: זה ממש מטורף.

משה גפני: מה זה החוק?

<אהוד נוף: החוק לעידוד השקעות הון.

<יוסי וייס: זה לא חל על חברות ממשלתיות.

<יוסי וייס: זה חל רק על חברות פרטיות.

<אהוד נוף: בעלי הון.

<אהוד נוף: חברות פרטיות שמתחרות בנו פחות טובות מאתנו.

משה גפני: אני רואה שאתה ומר וייס המנכ"ל, אתם ביחד.

מיקי לוי: ולכן למה צריך אותנו?

<יוסי וייס: תכף תשמע למה.

<אהוד נוף: אמרתי שארגון העובדים הוא ארגון בונה.

<יוסי וייס: גם כשאנחנו לא מסכימים, אנחנו יחד.

<אהוד נוף: ארגון העובדים הוא ארגון בונה ודוחף קדימה.

משה גפני: תגיד בבקשה אם יש בעיות.

משה גפני: רק שתדע, עם כל הכבוד, אנחנו מתבשמים מהדברים שאתם אומרים ואנחנו מרוצים.

משה גפני: אנחנו ועדה שתפקידה לטפל בבעיות אם אין בעיות, תגיד.

<אהוד נוף: אני מגיע לבעיות.

<אהוד נוף: בעיה ראשונה עוד בקשר לזה, החוק הזה.

<אהוד נוף: יש לנו בעיה.

<אהוד נוף: משרד הביטחון צריך להבין שהוא האבא שלנו.

<אהוד נוף: יש כאן מישהו ממשרד הביטחון?

<אהוד נוף: אין.

<טמיר כהן: יש.

<אהוד נוף: יופי.

<אהוד נוף: משרד הביטחון צריך להבין שהוא האבא שלנו.

<אהוד נוף: אנחנו חברה של המדינה ולא של בעל הון פרטי.

<אהוד נוף: אנחנו משלמים למדינה ונותנים למדינה ולא לכיסים פרטיים.

משה גפני: אני רוצה שתדע את המסגרת.

משה גפני: בשעה 11:00 מתחילה מליאת הכנסת ואנחנו עד 11:00 צריכים לדבר גם על טרבלינקה.

<אהוד נוף: כמה זמן אתה נותן לי?

משה גפני: רגע.

משה גפני: אם הייתי יודע שאתם מדברים, הייתי עושה את הדיון ביום אחר עם תכנית הרבה יותר גדולה אבל מכיוון שאמר חבר הכנסת מיקי זוהר ואחרי כן גם מיכל בירן שזה דחוף, אני מקיים את הדיון דחוף.

משה גפני: לכן הנושא, אני חוזר בפעם השלישית, מה שמעניין אותי לצערי הרב אלה הן הבעיות.

משה גפני: אל תחפש את משרד הביטחון ואל תחפש אף אחד.

משה גפני: תגיד מה הבעיות.

<אהוד נוף: אנחנו בתוך תכנית הבראה.

<אהוד נוף: בתכנית ההבראה העובדים לחצו ודחפו כמה נושאים.

<אהוד נוף: הם דחפו שיהיו צמצומים מבחינת השומנים של ההנהלה, מבחינת יועצים, והעובדים דחפו להוסיף את הכספים שאנחנו חוסכים מהכיס שלנו, שאנחנו נותנים, לתת אותם למו"פ, לתת אותם לשיווק.

<אהוד נוף: בתוך תכנית ההבראה שלנו קיים הנושא הזה.

<אהוד נוף: כרגע כל ההודעות על שינויים ארגוניים, כל ההחלטות בדירקטוריון.

<אהוד נוף: הודעות בעיתונות, זה מודיע כך וזה מודיע כך.

<אהוד נוף: משגעים את העובדים.

<אהוד נוף: אין כאן יציבות.

<אהוד נוף: צריכה להיות יציבות.

<אהוד נוף: אני לוקח את העובדים הכי טובים ורוצה שהם יעבדו אבל אין להם יציבות.

<אהוד נוף: התפקיד שלי הוא מהבוקר לחשוב איך לדאוג לעובדים.

<אהוד נוף: בלילה מטלפנים אלי עובדים, העובדים בפאניקה, לשאול מה קורה, מה אלה ההודעות האלה, מה עושים לנו, מבטלים את ההנדסה, מבטלים את החטיבה.

<אהוד נוף: אחת לתמיד, אני רוצה להבהיר גם כי נאמר כאן שהחטיבות האזרחיות הן הבסיס של תעשייה אווירית.

<אהוד נוף: החטיבות האזרחיות לא מתעסקות רק בדברים אזרחיים אלא הן מתעסקות בדברים צבאיים.

<אהוד נוף: הן מסבסדות את הדברים הצבאיים בידע, ביכולת, בטכנולוגיה.

<קריאה: הן מפסידות?

<אהוד נוף: הן לא מפסידות.

<קריאה: שמעתי מהמנכ"ל.

<אהוד נוף: תעשה את התחשיב ימינה או שמאלה ואתה תראה שזה אחרת.

<אהוד נוף: אם אין לך חטיבות אזרחיות, אין לך את המל"טים הגדולים, אתה לא יכול לעשות אותם, אתה לא יכול לעשות מחומרים מרוכבים, אתה לא יכול לעשות מטוסי תדלוק, אתה לא יכול לעשות מטוסי משימה, אתה לא יכול לעשות מטוס ראש הממשלה, אתה לא יכול לעשות כלום.

<אהוד נוף: כל היכולות הצבאיות שם.

משה גפני: הבנתי מה אתה אומר.

משה גפני: האם קיבלת איזושהי הודעה, אתם העובדים, אתה שמייצג אותם, שעומדים לצמצם בחלקים האזרחיים?

משה גפני: שעומדים לייעל?, כלומר, לאחד אגפים?

משה גפני: האם קיבלתם איזו הודעה?

משה גפני: חוץ ממה שקראתם בעיתונים.

משה גפני: שמועות זה דבר חמור וזה בסדר.

משה גפני: תכף נפריך את השמועות לפי מה שהמנכ"ל אומר.

משה גפני: אבל האם קיבלת איזושהי הודעה שהולך לקרות משהו?

<אהוד נוף: אנחנו יושבים עם ההנהלה כל הזמן.

<אהוד נוף: אנחנו ארגון אחראי.

<אהוד נוף: יושבים עם ההנהלה.

<אהוד נוף: ההנהלה אמרה שהיא רוצה, חושבת, כבר כמה שנים מדברים ורוצים לעשות כל מיני שינויים ארגוניים.

<אהוד נוף: אנחנו לא נגד שינויים ארגוניים בעיקרון.

משה גפני: לא זה מה ששאלתי.

משה גפני: תענה לי על השאלות שלי.

משה גפני: האם ההנהלה הודיעה לך, האם המנכ"ל הודיע לך שהולך להיות בעוד חצי שנה, שנה, חודש, עומד להיות שינוי ארגוני וכתוצאה ממנו יהיה נושא של עובדים?

משה גפני: זה מה שמעניין אותנו.

<אהוד נוף: הודיעו שרוצים לעשות.

<אהוד נוף: עשו החלטה בדירקטוריון וההחלטה הזאת מתעלמת מהעבודה בסיכום עם ארגון העובדים.

<אהוד נוף: החלטה כזאת, משמעותה של ההחלטה על רה ארגון, היא משמעות שיכולה להיות קשורה בעובדים.

<אהוד נוף: אני לא יכול לוותר על הדברים האלה.

עמר בר-לב: אבל שואל יושב ראש הוועדה האם קיבלת הודעה למעט מה שכתוב בעיתון.

עמר בר-לב: המנכ"ל הקריא הודעה שהעביר לעובדים.

<אהוד נוף: אבל בדירקטוריון יש הצהרה אחרת.

עמר בר-לב: אני מחדד את השאלה.

משה גפני: רבותיי, אין לנו זמן.

עודד פורר: יש חטיבות אזרחיות ויש חטיבות צבאיות.

עודד פורר: האם החטיבות האזרחיות הן רווחיות או הפסדיות?

עודד פורר: אם הן הפסדיות, אני רוצה לדעת בכמה הן הפסדיות ואיך מממנים את ההפסדים האלה.

<קריאה: מהרווחים.

מיקי רוזנטל: אני הבנתי שהמנכ"ל או יושב ראש הדירקטוריון אמר כאן שאין כוונה לעשות שינויים.

מיקי רוזנטל: אבל אני אומר שהקריאה של הוועדה צריכה להיות חד משמעית, בין אם יש כוונה כרגע או תהיה כוונה בעוד חודש, שכל השינויים יהיו בסיכום עם העובדים.

מיקי רוזנטל: אם זה מקובל על כולם, בא לציון גואל.

עודד פורר: אם אנחנו נשלח אותם לעולם תחרותי בידיים קשורות, בסוף אתה תגיע למצב.

מיכל בירן: זה בדיוק מה שאנחנו אומרים.

מיכל בירן: אנחנו מוכנים לתת להם גב כדי שהם יוכלו להתחרות אבל אנחנו דורשים מהם שיחזיקו את העובדים בלופ הכי פנימי של הדיונים וההסכמות.

משה גפני: אני עכשיו רוצה לבקש ממך, לפני שאנחנו מסכמים את הדיון, שני דברים שמעניינים אותנו.

משה גפני: תענה על השאלה של חבר הכנסת עודד פורר לגבי ההפסדים.

משה גפני: אתם לא ביקשת מאתנו שנתערב להוציא את הנושא של הצעת החוק שאני הנחתי עם חברים נוספים לגבי הנושא הזה.

משה גפני: אתם גם הייתם אצלי גם עם אראל לוקר בזמנו.

משה גפני: בסדר.

משה גפני: אנחנו ננסה לקדם את העניין של החוק.

משה גפני: התעשייה האווירית היא שונה מאשר החברות האחרות.

משה גפני: אני רוצה לדעת את הדבר הכי חשוב בדיון הזה.

משה גפני: אם ייעשו שינויים, האם זה ייעשה בתיאום מוחלט עם העובדים?

משה גפני: זאת אומרת, ישבו אתם לפני כן, לא יקבלו החלטות כאלה שיגרמו לעובדים רבים לא לישון בלילה.

משה גפני: זה הנושא שהכי מטריד אותנו.

משה גפני: אם תנוח דעתנו מהצהרה שלך כאן, בסדר, אז אנחנו רק עוקבים אחרי זה ולא עושים מעבר לזה כלום.

משה גפני: אני מבקש לדעת מה אתה אומר.

<יוסי וייס: התשובה היא כן.

משה גפני: מה זה כן?

משה גפני: כן מה?

<יוסי וייס: לא כן אלא כן רבתי.

<יוסי וייס: גם שמתי את זה וקראתי את זה בכתב.

<יוסי וייס: התשובה היא כן.

מכלוף מיקי זוהר: האם זה יהיה בסיכום עם הוועד.

<יוסי וייס: בתיאום מלא.

<קריאה: הוועד לא מנהל.

<יוסי וייס: חבר הכנסת זוהר, הנהלת התעשייה האווירית מנהלת את החברה והיא היחידה שמנהלת את החברה.

<יוסי וייס: היא היחידה שתמשיך לנהל את החברה וזה המנדט שלה מהדירקטוריון.

משה גפני: ההנהלה האת של החברה, אם היא הולכת לעשות שינויים, מה תפקידם של העובדים בסיכומים האלה?

<יוסי וייס: להיות פרטנר לכל האירוע הזה.

<יוסי וייס: אנחנו ננצל, ננהל אתם משא ומתן, נגיע להסכמות.

מיקי רוזנטל: לא, לא לנצל.

מיקי רוזנטל: לנצל זה לא טוב.

מיקי רוזנטל: המילה תנצל לא ראויה.

מיקי רוזנטל: תגיד שאתה תנהל משא ומתן בתום לב.

משה גפני: אני מבקש שלא יהיו כאן חילוקי דעות.

משה גפני: אנחנו עדיין לא בשלב הזה.

משה גפני: הוועדה על כל חלקיה מבקשת, בין מי שרואה את המעורבות של העובדים בצורה כזאת או בצורה אחרת, לפני שקורה אירוע כזה, ואנחנו מקווים שהוא לא יקרה, אנחנו מבקשים שתאמר לוועדה האם הדברים האלה ייעשו יחד עם העובדים.

<יוסי וייס: התשובה היא כן.

<יוסי וייס: אמרתי את זה גם קודם.

<יוסי וייס: אפילו אמרתי משפט מפורש שכתבתי אותו לעובדים.

<יוסי וייס: אמרתי את זה וחזרתי ואמרתי.

<יוסי וייס: גם העובדים יודעים.

<יוסי וייס: אנחנו מדברים אתם.

משה גפני: נחה דעתנו.

משה גפני: יש לי בקשה אליך.

משה גפני: אני מבקש, לפני שקורה אירוע כזה, שלא נשמע עליו בדיעבד.

משה גפני: תאמר לנו שהולך לקרות אירוע.

משה גפני: התעשייה האווירית היא דבר שאנחנו חלק מהעניין הזה וזה באמת כמו שתיארתם בהתחלה, זה נושא שהוא נושא לאומי ממדרגה ראשונה גם מבחינת מספר העובדים וגם מבחינת מה שהתעשייה האווירית עושה.

משה גפני: אנחנו ננסה גם לקדם את החוק שאתם מעוניינים בו, החוק הזה של עידוד השקעות הון.

משה גפני: ההחלטה התקבלה אצלי בקדנציה הקודמת כאשר היה מדובר על כך שנותנים עידוד השקעות הון לכאלה שיכולים לקחת את המפעל שלהם למקום אחר בעולם.

מכלוף מיקי זוהר: ואחרי כן אומרים שהחרדים רק לוקחים.

מכלוף מיקי זוהר: הנה, הם גם נותנים.

משה גפני: החרדים?

משה גפני: מה פתאום?

משה גפני: רק לוקחים.

משה גפני: תכף תראה, אנחנו בתקציב הולכים לקחת כי קיצצו לנו בחצי כדי שאנחנו עכשיו נצטרך לקחת.

משה גפני: חבל על הזמן.

עודד פורר: אבל בחינוך קיבלת הכול.

משה גפני: הכול.

משה גפני: בסדר, אל תשימו לב לדברים האלה.

משה גפני: אני מבקש, מה שאמרת, זה הניח את דעתי.

משה גפני: אני מבקש, אם יש שינוי בעמדה הזאת, אם הולך לקרות אירוע, אנחנו צריכים להיות מעורבים בזה גם לטובתכם.

משה גפני: אנחנו צריכים להיות מעורבים בזה גם בנושא של החקיקה.

מכלוף מיקי זוהר: אנחנו נסייע לחברה.

משה גפני: כן.

משה גפני: נעשה את הכול על מנת שהתעשייה האווירית על עובדיה לא תיפגע.

מכלוף מיקי זוהר: אנחנו לא רוצים שהחברה הזאת תיפגע.

עודד פורר: אתה רואה, בעניין הזה יש כאן הסכמה בין אופוזיציה לקואליציה.

משה גפני: כן.

משה גפני: אני מודה לכם על הדיון.